ดีแทคออก “เมาท์โซไซตี้” เจาะกลุ่มคนชอบโทรและเล่นเน็ต
โพสต์ทูเดย์ - &nbsp;ดีแทคสร้างความคึกคักรับเทศกาลปีใหม่ ส่ง &#8220;เมาท์โซไซตี้&#8221; แพคเกจรายเดือนแนวใหม่เอาใจคนชอบโทรและเล่นเน็ต ให้ลูกค้าใช้ได้ทั้ง voice และ data ในแพคเกจเดียว โทรฟรีทุกเครือข่าย 24 ชั่วโมง พร้อมชั่วโมงใช้งานดีแทคอินเทอร์เน็ตฟรี 20 ชั่วโมงทุกเดือน แถมท้ายด้วยโปรโมชั่นรับปีใหม่ New Year Sale จ่าย 2 ได้ 3
9 ธ.ค. 2552

โพสต์ทูเดย์ -  ดีแทคสร้างความคึกคักรับเทศกาลปีใหม่ ส่ง “เมาท์โซไซตี้” แพคเกจรายเดือนแนวใหม่เอาใจคนชอบโทรและเล่นเน็ต ให้ลูกค้าใช้ได้ทั้ง voice และ data ในแพคเกจเดียว โทรฟรีทุกเครือข่าย 24 ชั่วโมง พร้อมชั่วโมงใช้งานดีแทคอินเทอร์เน็ตฟรี 20 ชั่วโมงทุกเดือน แถมท้ายด้วยโปรโมชั่นรับปีใหม่ New Year Sale จ่าย 2 ได้ 3 
 นายชัยยศ จิรบวรกุล ผู้อำนวยการอาวุโสกลุ่มธุรกิจโพสต์เพด กล่าวว่า แนวโน้มตลาดมือถือตอนนี้จะเห็นว่าลูกค้าหันมาใช้งานดาต้า (data) เพิ่มมากขึ้น โดยเฉพาะการใช้งานอินเทอร์เน็ตอย่าง social networking กำลังมาแรง พร้อมกับกระแสการใช้งานสมาร์ทโฟน ที่เติบโตขึ้นมาก ดีแทคจึงออกแพคเกจใหม่ เมาท์โซไซตี้ มาเจาะกลุ่มลูกค้าที่ชอบทั้งโทรทั้งเล่นเน็ตโดยเฉพาะ แพคเกจนี้ น่าจะโดนใจลูกค้า เพราะนอกจากจะได้ชั่วโมงอินเทอร์เน็ตใช้ฟรีทุกเดือนแล้ว ยังโทรฟรีได้ทุกเครือข่ายตลอด 24 ชั่วโมงตามแพคเกจที่มีให้เลือกถึง 3 ขนาด นอกจากนี้ ดีแทคยังเสริมโปรโมชั่นแคมเปญจ่าย 2 เดือน ใช้งานเดือนที่ 3 ฟรี เพื่อสร้างความคึกคักให้ตลาดในช่วงเทศกาลปีใหม่นี้อีกด้วย
 




 
สำหรับเมาท์โซไซตี้ เป็นแพคเกจรายเดือนที่ให้ลูกค้าใช้งานได้ทั้งการโทรและใช้บริการดีแทคอินเทอร์เน็ต โดยในแพคเกจรวมค่าโทรฟรีทุกเครือข่าย ตลอด 24 ชม. พร้อมชั่วโมงใช้งานดีแทคอินเทอร์เน็ตฟรี มีให้เลือก 3 แพคเกจ ได้แก่
 - เมาท์โซไซตี้ ไซส์ S 299 บาท รับสิทธิโทรฟรีเดือนละ 400 นาที แบ่งเป็นโทรฟรีในเครือข่าย 200 นาที นอกเครือข่าย 200 นาที เหมาจ่ายขั้นต่ำเดือนละ 299 บาท พร้อมรับสิทธิใช้บริการดีแทคอินเทอร์เน็ตภายในประเทศฟรี 20 ชั่วโมง/เดือน
 - เมาท์โซไซตี้ ไซส์ M 549 บาท รับสิทธิโทรฟรีเดือนละ 800 นาที แบ่งเป็นโทรฟรีในเครือข่าย 400 นาที นอกเครือข่าย 400 นาที เหมาจ่ายขั้นต่ำเดือนละ 549 บาท พร้อมรับสิทธิใช้บริการดีแทคอินเทอร์เน็ตภายในประเทศฟรี 20 ชั่วโมง/เดือน
 - เมาท์โซไซตี้ ไซส์ L 799 บาท รับสิทธิโทรฟรีเดือนละ 1,200 นาที แบ่งเป็นโทรฟรีในเครือข่าย 600 นาที นอกเครือข่าย 600 นาที เหมาจ่ายขั้นต่ำเดือนละ 799 บาท พร้อมรับสิทธิใช้บริการดีแทคอินเทอร์เน็ตภายในประเทศฟรี 20 ชั่วโมง/เดือน
 ค่าโทรส่วนเกินนาทีละ 1.50 บาท ทุกเครือข่าย 24 ชั่วโมง ค่าใช้บริการดีแทคอินเทอร์เน็ตส่วนเกินนาทีละ 1 บาท ค่าบริการ SMS 2 บาท/ครั้ง/หมายเลข และ MMS 5 บาท/ครั้ง/หมายเลข รับสิทธินาน 12 รอบบิล สำหรับลูกค้าที่จดทะเบียนตั้งแต่วันนี้ถึงวันที่ 31 มกราคม 2553 
 
นอกจากนี้ ดีแทคยังจัดแคมเปญพิเศษ “New Year Sale จ่าย 2 ได้ 3” เพื่อมอบเป็นของขวัญปีใหม่สำหรับลูกค้าที่สมัครแพคเกจเมาท์โซไซตี้และชำระค่าบริการรายเดือนเหมาจ่ายขั้นต่ำล่วงหน้า 2 เดือน ตั้งแต่วันนี้ถึงวันที่ 31 ธันวาคม 2552 รับฟรีค่าบริการรายเดือนเหมาจ่ายขั้นต่ำในเดือนที่ 3 (รอบบิลที่ 3) พร้อมรับของพรีเมี่ยมที่ดีแทคเซ็นเตอร์และสำนักงานบริการลูกค้าดีแทคทั่วประเทศ.